Dan 30 a viz Kerzu 1941 e kouezhas un nijerez Halifax II marilhet L9615 ha kodet MP-X eus ar 76th Squadron eus ar Royal Air Force (aerlu ar Rouantelezh-Unanet) e donvor Enez-Vaz; lazhet e voe he seizh nijour, ne voe kavet hini ebet anezhe. Dan 30 a viz Gouere 1942 e kouezhas peder nijerez en enez pe nepell diouti, div Spitfire Vb eus ar Royal Air Force marilhet BL312 ha BL733, ha div Hurricane marilhet BE486 ha HL544; daou nijour a varvas met ne voe kavet korf ebet; an daou all a chomas bev, unan anezhe a voe adkavet gant ar Vreizhveuriz, unan a voe tapet dan Alamaned.